經數:一五四五

經名:阿毘達磨大毘婆沙論卷第六十二

頁數:三二一

上      欄

種. 後當顯說立九因緣. 有說. 斷遍知唯有

一種. 以一切擇滅體唯一故. 爲遮彼意顯

斷遍知體非唯一故作斯論

問斷是無爲不能緣慮. 無決了用. 何名遍

知. 答此雖不能緣慮決了. 而是智果故名

遍知. 如阿羅漢是解果故亦名爲解. 如六

觸處是業果故亦名舊業. 如天眼耳是通

果故亦名爲通. 此斷亦爾. 是智果故亦名遍

知問修所斷斷是智果故可名遍知. 見所斷

斷乃是忍果何名遍知. 答彼斷亦是世俗智

果. 謂世俗道離欲界乃至無所有處染. 彼八

地中見所斷斷是世俗智果故亦名遍知. 問

若世俗道有作用處. 見所斷斷是智果故可

名遍知. 此於非想非非想處無斷作用. 彼

見所斷斷云何名遍知. 尊者僧伽筏蘇說曰.

彼是慧果故名遍知. 斷有二種. 一是智果.

二是慧果. 此中慧果說名遍知. 評曰. 彼不

應作是說. 所以者何. 契經但說有二遍知.

一智遍知. 二斷遍知. 佛曾不說有慧遍知.

又慧非智應名遍慧 . 何名遍知知. 是智故

應作是說. 忍所得斷金剛喩定現在前時. 復

能證故亦名智果. 謂金剛喩定是勝義. 沙門

彼所證滅名沙門果. 由此定證得阿羅漢

果時. 總證得三界見修所斷斷. 是故此斷亦

名遍知. 復次忍是智眷屬故亦名智. 此忍所

得滅亦名遍知. 復次此斷旣由智種族得故

名遍知. 如瞿答摩種族所出名喬答摩. 復

次此斷旣有遍知相故亦名遍知. 由此亦

爲智所證故. 如過去未來眼雖不見色而

中      欄

不捨眼相故亦名爲眼. 尊者妙音作如是

說. 此斷應立理遍知名. 謂遍了知勝義諦

理究竟諦理而證得故. 脅尊者言. 此斷應

立捨遍知名. 謂遍了知生死過失. 永捨生

死而證得故. 如是二說雖不違理而經但

說斷遍知名. 故三說中初說爲善

然斷自性亦名爲斷. 亦名爲離. 亦名爲滅.

亦名爲 諦. 亦名遍知. 亦名沙門果. 亦名有

餘依涅槃界. 亦名無餘依涅槃界. 如是八種

於諸位中有具不具. 謂苦法智忍滅苦法智

生時. 彼所得斷. 名斷名離名滅名諦. 未

名遍知. 未名沙門果. 未名有餘依涅槃

果. 未名無餘依涅槃界. 苦類智忍滅苦類智

生時. 彼所得斷. 名斷名離名滅名諦. 未

名遍知. 未名沙門果. 未名有餘依涅槃

界. 未名無餘依涅槃界. 集法智忍滅集法智

生時. 彼所得斷. 名斷名離名滅名諦名遍

知. 謂欲界見苦集所斷結盡遍知. 未名沙門

果. 未名有餘依涅槃界. 未名無餘依涅槃

界. 集類智忍滅集類智生時. 彼所得斷. 名斷

名離名滅名諦名遍知. 謂色無色見苦集

所斷結盡遍知. 未名沙門果. 未名有餘依

涅槃界. 未名無餘依涅槃界. 滅法智忍滅滅

法智生時. 彼所得斷. 名斷名離名滅名諦

名遍知. 謂欲界見滅所斷結盡遍知. 未名

沙門果. 未名有餘依涅槃界. 未名無餘依

涅槃界. 滅類智忍滅滅類智生時. 彼所得斷.

名斷名離名滅名諦名遍知. 謂色無色界

見滅所斷結盡遍知. 未名沙門果. 未名有

下      欄

餘依涅槃界. 未名無餘依涅槃界. 道法智忍

滅道法智生時. 彼所得斷. 名斷名離名滅

名諦名遍知. 謂欲界見道所斷結盡遍知. 未

名沙門果. 未名有餘依涅槃界. 未名無餘

依涅槃界. 道類智忍滅道類智生時. 1彼所得

斷. 名斷名離名滅名諦名遍知. 謂色無色

界見道所斷結盡遍知. 名沙門果. 謂預流果.

未名有餘依涅槃界. 未名無餘依涅槃界.

爾時此斷及三界見苦集滅所斷結斷. 幷欲界

見道所斷結斷. 總證一味離繫得. 彼斷爾時

名斷名離名滅名諦名遍知. 卽前所得名

沙門果. 謂預流果. 未名有餘依涅槃界. 未

名無餘依涅槃界. 預流心證一來果. 斷欲界

一品乃至五品結時. 彼所得斷名斷名離名

滅名諦. 未名遍知. 未名沙門果. 未名有

餘依涅槃界. 未名無餘依涅槃界. 斷第六

品結無間道滅. 解脫道生時. 彼所得斷. 名斷

名離西滅名諦. 未名遍知. 名沙門果. 謂

一來果. 未名有餘依涅槃界. 未名無餘依

涅槃界. 爾時此斷及三界見所斷結斷. 幷欲

界修所斷前五品結斷. 總證一味離繫得. 彼

斷爾時名斷名離名滅名諦. 未名遍知. 卽

前所得名沙門果. 謂一來果. 未名有餘依

涅槃界. 未名無餘依涅槃界. 一來心證不

還果. 斷第七第八品結時. 彼所得斷名斷

名離名滅名諦. 未名遍知. 未名沙門果.

未名有餘依涅槃界. 未名無餘依涅槃界.

斷第九品結無間道滅. 解脫道生時. 彼所得

斷. 名斷名離名滅名諦名遍知. 謂五順下

經數:一五四五

經名:阿毘達磨大毘婆沙論卷第六十二

頁數:三二二

上      欄

分結盡遍知. 名沙門果. 謂不還果. 未名有

餘依涅槃界. 未名無餘依涅槃界. 爾時此斷

及三界見所斷結斷. 幷欲界修所斷前八品

結斷. 總證一味離繫得. 彼斷爾時名斷名離

名滅名諦名遍知. 謂五順下分結盡遍知名

沙門果. 謂不還果. 未名有餘依涅槃界. 未

名無餘依涅槃界. 離初靜慮乃至第三靜慮

各九品結. 及離第四靜慮前八品結時. 彼所

得斷. 名斷名離名滅名諦. 未名遍知. 未

名沙門果. 未名有餘依涅槃界. 未名無餘

依涅槃界. 離第四靜慮第九品結無間道滅.

解脫道生時. 彼所斷名斷名離名滅名諦

名遍知. 謂色愛盡遍知. 未名沙門果. 未名

有餘依涅槃界. 未名無餘依涅槃界

問此色愛盡遍知云何建立. 爲色界一切修

所斷結盡. 爲第四靜慮一切修所斷結盡. 爲

第四靜慮修所斷下下品結盡耶. 有作是說.

唯第四靜慮修所斷下下品結盡. 有餘師說.

唯第四靜慮一切修所斷結盡. 評曰. 應作是

說. 色界一切修所斷結盡. 皆是色愛盡遍知.

然斷下下品結時得遍知名離空無遍處.

乃至無所有處各九品結. 及離非想非非想

處前八品結時. 彼所得斷. 名斷名離名滅

名諦. 未名遍知. 未名沙門果. 未名有餘

依涅槃界. 未名無餘依涅槃界. 離彼第九

品結金剛喩定滅. 初1盡智生時. 彼所得斷.

名斷名離名滅名諦名遍知. 謂一切結盡

遍知名沙門果. 謂阿羅漢果. 名有餘依涅槃

界. 未名無餘依涅槃界. 爾時此斷及三界見

中      欄

所斷結斷. 及下八地修所斷結斷. 幷非想非

非想處前八品修所斷結斷. 總證一味離繫

得. 彼斷爾時名斷名離名滅名諦名遍知.

謂一切結盡遍知名沙門果. 謂阿羅漢果. 名

有餘依涅槃界. 未名無餘依涅槃界. 若阿羅

漢蘊界處滅. 後更不續. 入無餘依涅槃界

已. 爾時彼斷名斷名離名滅名諦名遍知.

卽前所得名沙門果. 謂阿 羅漢果. 不名有

餘依涅槃界. 而名無餘依涅槃界. 問一切擇

滅皆名爲斷. 斷是智果故皆應名遍知. 何

故此名唯在九位. 餘位不得遍知名耶. 答

唯九位中. 或四緣具或五緣具得遍知名. 餘

位不然故唯立九. 謂前六位唯見道果. 具

四緣故得遍知名. 一滅雙因. 二離俱繫. 三

得無漏離繫得. 四缺有頂諸遍行. 後之三

位是修道果. 具五緣故得遍知名. 卽前

四緣及永度界. 謂苦法智忍滅苦法智生時.

未滅雙因. 雖滅見苦所斷因. 未滅見集

所斷因故. 未離俱繫. 雖離見苦所斷繫.

未離見集所斷繫故. 唯得無漏離繫得

未缺有頂諸遍行. 雖有一緣闕三緣故.

彼所得斷未名遍知. 苦類智忍滅苦類智生

時. 未滅雙因. 雖滅見苦所斷因. 未滅見

集所斷因故. 未離俱繫. 雖離見苦所斷繫.

未離見集所斷繫故. 然得無漏離繫得. 及

缺有頂諸遍行. 雖有二緣闕二緣故. 彼所

得斷未名遍知. 集法智忍滅集法智生時名

滅雙因. 先滅見苦所斷因. 今滅見集所斷

因故. 亦離俱繫. 先離見苦所斷繫. 今離見

下      欄

集所斷繫故. 旣得無漏離繫得. 及缺有頂

諸遍行. 具四緣故. 彼所得及前斷名第一遍

知. 集類智忍滅集類智生時名滅雙因. 先

滅見苦所斷因. 今滅見集所斷因故亦離

俱繫. 先離見苦所斷繫. 今離見集所斷繫

故. 旣得無漏離繫得. 及缺有頂諸遍行. 具

四緣故. 彼所得及前斷名第二遍知. 滅法智

忍滅滅法智生時名滅雙因. 先滅見苦集所

斷因. 今滅見滅所斷因故. 亦離俱繫. 先離

見苦集所斷繫. 今離見滅所斷繫故. 旣得

無漏離繫得. 及缺有頂諸遍行. 具四緣故.

彼所得斷名第三遍知. 滅類智忍滅滅類智

生時名滅雙因. 先滅見苦集所斷因. 今

滅見滅所斷因故. 亦離俱繫. 先離見苦

集所斷繫. 今離見滅所斷繫故. 旣得無漏

離繫得. 及缺有頂諸遍行. 具四緣故. 彼

所得斷名第四遍知. 道法智忍滅道法智生

時名滅雙因. 先滅見苦集所斷因. 今滅

見道所斷因故. 亦離俱繫. 先離見苦集所

斷繫. 今離見道所斷繫故. 旣得無漏離繫

得. 及缺有頂諸遍行. 具四緣故. 彼所得

斷名第五遍知. 道類智忍滅道類智生時名

滅雙因. 先滅見苦集所斷因. 今滅見道所

斷因故. 亦離俱繫. 先離見苦集所斷繫.

今離見道所斷繫故. 旣得無漏離繫得. 及

缺有頂諸遍行. 具四緣故. 彼所得斷名

第六遍知. 如是六種唯見道果. 具四緣立

離欲界修所斷一品乃至八品染時未滅雙

因. 雖滅一品乃至八品因. 未滅八品乃至

經數:一五四五

經名:阿毘達磨大毘婆沙論卷第六十二

頁數:三二三

上      欄

一品因故. 亦未離俱繫. 雖離一品乃至八

品繫. 未離八品乃至一品繫故. 雖得無漏

離繫得及缺有頂諸遍行. 而未永度界. 雖

有二緣闕三緣故. 彼所得斷未名遍知.

離彼第九品染無間道滅解脫道生時名滅

雙因. 先滅八品因今滅第九品因故. 亦離

俱繫. 先離八品繫. 今離第九品繫故. 旣得

無漏離繫得及缺有頂諸遍行. 幷永度欲

界具五緣故. 彼所得及前斷名第七遍知.

謂五順下分結爲盡遍知. 離四靜慮修所斷

各一品乃至八品染時未 滅雙因雖滅一

品乃至八品因. 未滅八品乃至一品因故.

未離俱繫. 雖1離一品乃至八品繫未離

八品乃至一品繫故. 雖得無漏離繫得及

缺有頂諸遍行. 而未永度界. 雖有二緣

闕三緣故. 彼所得斷未名遍知. 離前三靜

慮修所斷各第九品染. 無間道滅解脫道生

時名滅雙因. 先滅八品因. 今滅第九品因

故. 亦離俱繫. 先離八品繫. 今離第九品繫

故. 雖得無漏離繫得. 及缺有頂諸遍行而

未永度界. 雖有四緣闕一緣故. 彼所得

斷未名遍知離第四靜慮修所斷第九品

染. 無間道滅解脫道生時名滅雙因. 先滅

八品因. 今滅第九品因故. 亦離俱繫. 立

八品繫. 今離第九品繫故. 旣得無漏離繫

得. 及缺有頂諸遍行幷永度色界. 具五緣

故. 彼所得及前斷名第八遍知. 謂色愛盡遍

知. 離四無色修所斷各一品乃至八品染時

未滅雙因. 雖滅一品乃至八品因. 未滅八

中      欄

品乃至一品因故. 亦未離俱繫. 雖離一品

乃至八品繫. 未離八品乃至一品繫故. 雖

得無漏離繫得. 及缺有頂諸遍行而未永

度界. 雖有二緣闕三緣故. 彼所得斷未名

遍知. 離前三無色修所斷各第九品染. 無

間2道滅解脫道生時名滅雙因. 先滅八品

因. 今滅第九品因故. 亦離俱繫. 先離八品

繫. 今離第九品繫故. 雖得無漏離繫得. 及

缺有頂諸遍行. 而未永度界. 雖有四緣

闕一緣故. 彼所得斷未名遍知. 離非想非

非想處修所斷第九品染. 金剛喩定滅初盡

智生時名滅雙因. 先滅八品因. 今滅第九

品因故. 亦離俱繫. 先離八品繫今離第九

品繫故.  旣得無漏繫得. 及缺有頂諸遍

行幷永度無色界. 具五緣故. 彼所得及前

斷名第九遍知. 謂一切結盡遍知. 此後三種

是修道果具五緣立. 問四沙門果是□息處.

於諸斷皆證一味離繫得. 何故不還阿羅

漢果總集諸斷立一遍知. 預流一來不說

總集諸斷立一遍知. 答雖得四果位皆總集

斷. 而後二果時具二義故. 總集諸斷立一

遍知. 二義者何. 一者得果二者越界. 得預流

果一來果時雖是得果而非越界. 離第四

靜慮第九品染時. 雖是越界而非得果. 得

不還果時二義無闕. 一者得果. 謂得不還

果. 二者越界. 謂越欲界. 得阿羅漢果時亦

具二義. 一者得果. 謂得阿羅漢果. 二者越

界. 謂越無色界. 言總集者是合一義. 於無

色界分離染故得預流果. 全離染故得阿

下      欄

羅漢果. 於欲界分離染故得一來果. 全離

染故得不還果. 於色界分離全離染俱不

得果. 唯於二處二義無闕. 謂得果時亦卽

越界故. 阿羅漢及不還果總集諸斷立一遍

知. 復次要具二義處方總集遍知. 一者於

三界中隨越一界. 二者於順下順上分結

中隨盡一種. 得預流果一來果時二義皆

闕. 離第四靜慮第九品染時. 雖越色界而

闕一義. 得不還果時二義無闕. 一越欲界.

二順下分結盡. 得阿羅漢果時亦具二義.

一越無色界. 二順上分結盡故. 後二果位方

總集遍知. 復次要具二義處方總集遍知. 一

者於三界中隨越一界. 二者於不善無記

煩惱中隨盡一種. 得預流果一來果時二

義皆闕. 離第四靜慮第九品染時. 雖越色

界而闕一義. 得不還果時二義無闕. 一越

欲界. 二不善煩惱盡. 得阿羅漢果時亦具

二義. 一越無色界. 二無記煩惱盡故. 後二

果位方總集遍知. 復次要具二義處方總集

遍知. 一者於三界中隨越一界. 二者於有

異熟無異熟煩惱中隨盡一種. 得預流果一

來果時二義皆闕. 離第四靜慮第九品染

時. 雖越色界而闕一義. 得不還果時二義

無闕. 一越欲界. 二有異熟煩惱盡. 得阿羅

漢果時亦具二義. 一越無色界. 3二無異熟

煩惱盡故. 後二果位方總集遍知. 復次要具

二義處方總集遍知. 一者於三界中隨越

一界. 二者於感二果一果煩惱中隨盡一

種. 得預流果一來果時二義皆闕. 離第四

經數:一五四五

經名:阿毘達磨大毘婆沙論卷第六十三

頁數:三二四

上      欄

靜慮第九品染時. 雖越色界而闕一義. 得

不還果時二義無闕. 一越欲界. 二感等流

異熟二果煩惱盡. 得阿羅漢果時亦具二

義. 一越無色界. 二唯感等流一果煩惱盡

故. 後二果位方總集遍知. 復次要具二義處

方總集遍知. 一者於三界中隨越一界. 二

者於無□無愧相應不相應煩惱中隨盡一

種. 得預流果一來果時二義皆闕. 離第四

靜慮第九品染時. 雖越色界而闕一義. 得

不還果時二義無闕. 一越欲界. 二無□無

愧相應煩惱盡. 得阿羅漢果時亦具二義.

一越無色界. 二無□無愧不相應煩惱盡故.

後二果位方總集遍知. 復次要具二義處方

總集遍知. 一者於三界中隨越一界. 二者

於五趣四生中隨盡一種. 得預流果一來

果時二義皆闕. 離第四靜慮第九品染時.

雖越色界而闕一義. 得不還果時二義無

闕. 一越欲界. 二盡人趣胎生. 得阿羅漢果

時亦具二義. 一越無色界. 二盡天趣化生

故. 後二果位方總集遍知

*說一切有部發智大毘婆沙論*卷第六十二

中      欄

阿毘達磨大毘婆沙論卷第六十

三

五百大阿羅漢等造

*三藏法師玄□奉  詔譯

結蘊第二中一行納息第二之八

如是九遍知誰捨幾誰得幾. 答有諸有情

無捨無得. 謂諸異生. 問此中問答不依異

生. 但依聖者爲有. 聖者於九遍知無捨

得不. 答有. 謂住本性有勝進時亦無捨

得. 謂苦法智忍滅苦法智生時. 及苦類智忍

滅苦類智生時. 皆於九遍知無捨無得. 集

法智忍滅集法智生時無捨得一. 集類智忍

滅集類智生時無捨得一. 滅法智忍滅滅法

智生時無捨得一. 滅類智忍滅滅類智生時

無捨得一. 道法智忍滅道法智生時無捨得

一. 道類智忍滅道類智生時. 若未離欲染

入正性離生者亦無捨得一. 若已離欲染

入正性離生者捨五得一. 謂捨前五. 得五

順下分結盡遍知. 此中有說. 六地見道捨得

皆爾. 有說. 後五三法智位不得遍知. 聖者

離欲界一品乃至八品染時. 無捨無得. 離

第九品染無間道滅解脫道生時捨六得一.

謂捨前六得五順下分結盡遍知. 離初靜

慮一品染. 乃至離第四靜慮八品染時. 無

捨無得. 離第四靜慮第九品染. 無間道 滅

解脫道生時無捨得一. 1謂色愛盡遍知. 離

空無邊處一品染. 乃至離非想非非想處八

下      欄

品染時. 無捨無得. 離非想非非想處第九

品染. 金剛喩定滅初盡智生時捨二得一. 謂

捨五順下分結盡及色愛盡遍知. 得一切結

盡遍知. 此說勝進時遍知捨得. 退時亦有

捨得此義. 謂阿羅漢起無色界纏退時. 捨

一得二. 謂捨第九得第八第七. 卽彼起色

界纏退時捨一得一. 謂捨第九得第七. 卽

彼起欲界纏退時. 捨一得六. 謂捨第九

得前六. 已離色界染不還者. 起色界纏退

時. 捨一無得. 謂捨色愛盡遍知. 卽彼起欲

界纏退時. 捨二得六. 謂捨第八第七. 得前

六. 未離色界染不還者. 起欲界纏退時. 捨

一得六. 謂捨五順下分結盡. 得前六. 未離

欲界染聖者. 起欲界纏退時. 於九遍知無

捨無得

如是九遍知問幾是靜慮果. 答九是靜慮及

眷屬果. 問幾是無色果. 答二是無色及眷屬

果. 謂色愛盡及一切結盡. 問幾是根本靜慮

果. 答五. 謂第二第四第六及後二. 有說. 第二

第四及後三爲五. 尊者妙音說. 此有八. 謂

除第七. 問幾是靜慮眷屬果. 答九. 謂未至

定非餘. 靜慮中間如根本靜慮說. 問幾是根

本無色果. 答一. 謂第九. 問幾是無色眷屬果.

答一. 謂第八是空無邊處近分非餘. 問幾是

見道果. 答六. 謂前六. 有說七. 謂前七. 問幾

是修道果. 答三. 謂後三. 問幾是忍果. 答應

說如2見道果. 問幾是智果. 答應說如修

道果. 問幾是法智果. 答三. 謂後三. 問幾是類

智果. 答二. 謂後二. 問幾是法智品果. 答六

經數:一五四五

經名:阿毘達磨大毘婆沙論卷第六十三

頁數:三二五

上      欄

謂第一第三第五及後三. 問幾是類智品果.

答五. 謂第二第四第三及後二. 有說六. 謂第

二第四第六及後六. 問幾是世俗道果. 答二.

謂第七第八. 問幾是無漏道果. 答九. 無漏道

力得一切故

問若已離色染入正性離生者. 彼何時得

色愛盡遍知. 尊者僧伽筏蘇說曰. 道類智時

得. 由彼爾時名爲住果亦住向故. 評曰. 彼

不應作是說. 非住果時名住向故. 謂得果

時未起一念向道現前. 如何名向. 有餘師

說. 彼後若離空無邊處染. 爾時乃得色愛盡

遍知. 謂彼爾時修未來無漏諸靜慮地彼斷

對治故. 彼亦不應作如是說. 爾時但修未

來無漏諸靜慮地無色對治非色對治故. 復

有說者. 彼後當得阿羅漢果. 金剛喩定現

在前時. 乃得此色愛盡遍知. 謂彼爾時總於

三界見修所斷煩惱等斷. 同證一味離繫得

故. 彼亦不應作如是說. 爾時諸斷總集爲

一. 名一切結盡遍知. 如何說得色愛盡遍

知. 應作是說. 彼定從果起勝進道現在前

時. 方乃得此色愛盡遍知. 若不許彼決定

從果起勝果道現在前者. 諸已離第三靜

慮染. 依下地入正性離生道類智時. 得第

三果. 旣不起勝果道現在前. 彼若命終生

第四靜慮或無色界. 應不成就無漏樂根.

若爾便違十門納息. 如說. 誰成就樂根. 答

若生遍淨. 若生遍淨下. 若聖者生遍淨上.

勿有此失故. 必應許諸得果已彼定從果

起勝果道. 爾時方名得色愛盡遍知. 由此

中      欄

理趣若先已離欲界三四品染. 入正性離

生道類智時得預流果. 若經生者定是家家.

若先已離欲界七八品染. 入正性離生道類

智時得一來果. 若經生者定是一間. 若不

許彼得聖果已決定從果起勝果道. 彼若

經生云何成就三四七八品無漏對治根

爲九遍知攝一切遍知. 爲一切遍知攝九

遍知. 答一切攝九. 非九攝一切. 此中九者

如前說. 一切者此及餘斷？一切體寬故能攝

九. 此九體狹故不能攝一切. 如大器能覆

小器. 非小器能覆大器. 不攝何等. 謂苦智

已生集智未生. 三界見苦所斷結盡非九所

攝. 旣苦法智忍滅苦法智生時. 所得欲界見

苦所斷一切法斷. 及苦類智忍滅苦類智生

時. 所得色無色界見苦所斷一切法斷. 如是

諸斷非九所攝. 立見道果初二遍知. 緣未

具故. 具見世尊弟子未離欲染. 欲界修所

斷結盡非九所攝. 謂諸聖者離欲界一品乃

至八品修所斷染. 所得諸斷非九所攝. 立修

道果第一遍知. 緣未具故. 已離欲染未離

色染. 色界修所斷結盡非九所攝. 謂諸聖者

離初靜慮一品修所斷染. 乃至離第四靜慮

八品修所斷染. 所得諸斷非九所攝. 立修道

果第二遍知緣未具故. 已離色染未離無

色染. 無色界修所斷結盡非九所攝. 謂諸聖

者離空無邊處一品修所斷染. 乃至離非想

非非想處八品修所斷染. 所得諸斷非九所

攝. 立修道果第三遍緣未具故

問諸異生者離欲界一品見修所斷染. 乃至

下      欄

離無所有處九品見修所斷染. 所得諸斷亦

非九所攝. 此中何故不說. 答應說而不說

者. 當知此義有餘. 復次此中但依聖者作

論. 不依異生. 以九遍知唯在聖者身中

立故

問諸已離欲界乃至無所有處染. 入正性離

生. 彼先所得諸斷. 今至聖位隨其所應. 乃

至未得見修道果斷遍知名. 彼斷亦非此九

所攝. 此中何故不說彼耶. 答應說而不說

者. 當知此義有餘. 復次此中略顯初入門

故. 相[&FFFF]#者說不說細者. 復次此中但說具

縛異生入聖道者. 彼非具縛而入聖道. 是

故不說

有八補特伽羅. 一預流向. 二預流果. 三一來

向. 四一來果. 五不還向. 六不還果. 七阿羅漢

向. 八阿羅漢果. 問如是八種補特伽羅. 名旣

有八實體有幾. 阿毘達磨諸論師言. 此名

有八實體唯五. 謂預流向阿羅漢果. 名有二

種實體亦二. 預流果一來向. 名雖有二實

體唯一. 一來果不還向. 名雖有二實體唯一.

不還果阿羅漢向. 名雖有二實體唯一. 帶果

行向有情一故. 尊者妙音作如是說. 八補特

伽羅名體俱有八. 彼作是說. 諸預流者乃至

未起勝彼果道. 成就預流果故名預流

者. 若起勝彼果道便捨預流果故. 名一來

向非預流者. 諸一來者乃至未起勝彼果

道. 成就一來果故名一來者. 若起勝彼果

道便捨一來果故. 名不還向1非一來者.

諸不還者乃未起勝彼果道. 成就不還

經數:一五四五

經名:阿毘達磨大毘婆沙論卷第六十三

頁數:三二六

上      欄

果故名不還者. 若起勝彼果道便捨不還

果故. 名阿羅漢向非不還者. 以依根立

補特伽羅故. 不可言一有二種故. 彼所造

生智論言. 問一來向成就預流果不. 答不

成就. 問不還向成就一來果不. 答不成就.

問阿羅漢向成就不還果不. 答不成就. 評

曰. 應作是說. 諸有漸次得四果者. 彼名雖

八1實體唯五. 如名體. 名施設體施設. 名異

相體異相. 名異性體異性. 名建立體建立. 名

差別體差別. 名分別體分別. 名覺體覺. 應知

亦爾. 問若八實體唯有五者. 云何建立此八

種名. 答依道現行故立八種. 謂預流者乃

至未起勝彼果道. 彼預流果得而亦在身

成就亦現在前. 於一來向未得. 未在身未

成就未現在前. 名預流果非一來向. 若起

勝彼果道現在前. 彼一來向得而亦在身成

就亦現在前. 於預流果得而不在身成就

不現在前. 名一來向非預流果. 諸一來者

乃至未起勝彼果道. 彼一來果得而亦在

身成就亦現在前. 於不還向未得. 未在身

未成就未現在前名. 一來果非不還向. 若

起勝彼果道現在前. 彼不還向得而亦在

身成就亦現在前. 於一來果得而不在身

成就不現在前. 名不還向非一來果. 諸不

還者乃至未起勝彼果道. 彼不還果得而亦

在身成就亦現在前. 於阿羅漢向未得. 未

在身未成就未現在前. 名不還果非阿

羅漢向. 若起勝彼果道現在前. 彼阿羅漢

向得而亦在身成就亦現在前. 於不還果得

中      欄

而不在身成就不現在前. 名阿羅漢向非

不還果. 故體雖五而名有八. 若幷超越得

四果者. 卽名有八體有七種. 謂見道中有

一來向無預流果. 有不還向無一來果. 唯

決定無阿羅漢向無不還果. 故體有七

此八補特伽羅於九遍知幾成就. 幾不成就.

乃至廣說. 此中以補特伽羅爲章以遍知

爲門. 已說八種補特伽羅. 今說此八於九

遍知有不成就有成就者. 此成就者有少

有多. 謂預流向或不成就或成就一二三四

五. 不成就者. 謂苦法智忍乃至集法智忍位.

此五心頃於見修道九種遍知皆未成就. 四

緣五緣俱未具故. 成就一者. 謂集法無集

類智忍位. 此二心頃俱成就欲界見苦集所

斷法斷一遍知故. 成就二者. 謂集類智滅

法智忍位. 此二心2頃成就三界見苦集所斷

法斷二遍知故. 成就三者. 謂滅法智滅類

智忍位. 此二心頃成就三界見苦集所斷法

斷. 及欲界見滅所斷法斷三遍知故. 成就

四者. 謂滅類智道法智忍位. 此二心頃成就

三界見苦集滅所斷法斷四遍知故. 成就五

者. 謂道法智道類智忍位. 此二心頃成就三

界見苦集滅所斷法斷. 及欲界見道所斷法

斷. 五遍知故. 預流果成就六. 謂道類智乃至

未起勝彼果道. 成就三界見所斷法斷六

遍知故. 一來向若倍離欲染入正性離生者

如預流向. 謂或不成就卽見道初五心頃. 或

成就一二三四五卽見道後十心頃. 如其次

第二二刹那. 若從預流果趣一來果者. 及

下      欄

一來果成就六. 謂從起勝預流果道. 乃至

離欲染第六無間道. 皆名趣一來果者. 從

道類智或離欲染第六解脫道. 乃至未起

勝彼果道. 名一來果俱成就六. 卽三界見

所斷法斷六遍知. 不還向若已離欲染入正

性離生者如預流向. 謂或不成就卽見道初

五心頃. 或成就一二三四五卽見道後十心

頃. 如其次第二二刹那. 此中有說. 若已離

欲染依六地. 入正性離生者皆如預流向

說. 有作是說. 若已離欲染依未至定入正

性離生者如預流向說. 若依3上五地入

正性離生者非如預流向. 謂從苦法智忍

乃至集類智忍未成就遍知. 從集類智乃

至滅類智忍成就一. 謂色無色界見苦集所

斷法斷遍知. 從滅類智乃至道類智忍成就

二. 謂色無色界見苦集滅所斷法斷遍知. 以

上五地道非欲界法斷對治故. 於集滅道三

法智時. 不得欲界見所斷法斷三遍知. 若

從一來果趣不還果者成就六. 謂從起

勝一來果道. 乃至離欲染第九無間道. 皆

名趣不還果者. 彼成就六. 謂三界見所斷

法斷六遍知. 不還果成就一. 謂五順下分結

盡. 從道類智或離欲染第九解脫道. 乃至

未起勝彼果道名不還果. 彼成就一五順

下分結盡遍知. 總三界見所斷斷. 及欲界修

所斷斷爲自性故. 阿羅漢向或成就一或

成就二. 謂未離色染者成就一. 已離色

染者成就二. 謂從起勝不還果道. 乃至金

剛喩定皆名阿羅漢向. 彼若未離色界染

經數:一五四五

經名:阿毘達磨大毘婆沙論卷第六十三

頁數:三二七

上      欄

盡成就一. 謂五順下分結盡遍知. 若已離

色界染者成就二. 謂次前一及色愛盡遍知.

阿羅漢果成就一. 謂一切結盡遍知. 總集三

界一切法斷爲自性故. 獨覺大覺如何羅

漢. 俱唯成就第九遍知. 問獨覺學位爲成

就幾. 答部行喩者如聲聞說. 麟角喩者如菩

薩說. 問菩薩聖位成就幾耶. 答且見道中.

有作是說. 如預流向初五心頃. 全未成就

後十心頃如其次第. 二二刹那成就一二三

四五種. 復有說者. 初七心頃全未成就. 從

集類智乃至滅類智忍成就一. 謂色無色界

見苦集所斷法斷遍知. 從滅類智乃至道類

智忍成就二. 謂色無色界見苦集滅所斷法

斷遍知. 第四靜慮非欲界法斷對治故. 於

集滅道三法智時. 不得欲界見所斷法斷三

遍知. 從初道類智乃至金剛喩定皆成就一.

謂五順下分結盡遍知. 問菩薩何時得色愛

盡遍知. 尊者僧伽筏蘇說曰. 初道類智位卽

得此遍知. 評曰. 彼不應作是說. 無一念頃

得果向故. 有作是說. 離非想非非想處染

初無間道時得此遍知. 彼亦不應作如是

說. 爾時但修無色對治道. 非色對治故. 復

有說者. 金剛喩定現在前時得此遍知. 彼亦

不應作如是說. 爾時總於三界一切見修

所斷法斷. 得一味離繫得名得一切結盡

遍知. 如何今時得色愛盡. 應作是說. 菩薩

聖位決定不得色無色界見道所斷法斷遍

知. 及色愛盡遍知總集知故. 無容修彼

斷對治故

中      欄

結蘊第二中有情納息第三之一

三界各有二部結謂見修所斷. 如是等章及

解章義旣領會已. 次應廣釋. 問何故作此

論. 答欲1顯三界各二部結令諸有情受種

種苦. 謂此諸結於生死中與諸有情. 作大

繫縛作大無義作大□伏. 由有此故令諸

有情於三界中受諸苦惱輪□生死. 數入

母胎生熟2藏間. 住冥闇處種種不淨之所

逼切. 生已不知此結過患. 復還染習受苦

無窮. 欲令有情於此諸結知見覺. 已勤修

對治斷此諸結得永涅槃. 不復輪□受生

死苦. 如不覺知怨家繫縛無義□伏則不

能避. 若覺知者便能避之. 故應思惟籌量

觀察訶毁諸結種種善語乃至經生亦不

忘失. 如慈3愛子初生之時便作是說. 三界

各有見修所斷二部諸結. 有情由此所繫

縛故. 數入母胎受諸苦惱. 輪□生死難

有出期. 問尊者何故於初生時作如是語.

答以彼尊者在母胎中衆苦逼切便作是

念. 何緣有情數入母胎受如是苦. 作是念

已. 由宿愛樂多聞願力卽能了知. 皆由三

界各二部結未永斷故. 由是初生便能訶

毁二部諸結種種過患. 由此因緣故作斯

論

問此中部言欲顯何義. 答欲顯衆義. 如苾

芻部名苾芻衆. 婆羅門部名婆羅門衆. 餘亦

如是. 部衆群聚名異義同. 問此中頓言欲

顯何義. 答顯一時義. 云何知然. 契經說故.

如契經說. □薩羅主勝軍大王. 來詣佛所.

下      欄

到已頂禮世尊雙足. 退坐一面. 以敬愛語

慰問世尊. 佛亦隨宜而慰喩彼. 旣問喩已

復白佛言. 我4昔聞佛曾說此語. 去來今世

無有沙門婆羅門等. 於一切法具實智見.

若言有者必無是處. 喬答摩尊憶此語不.

佛言. 不憶. 復白佛言. 世或有人. 惡受文

義異受異說. 喬答摩尊必不應爾. 唯願審

憶爲我說之. 佛言. 大王. 我憶往昔曾作是

語. 去來今世無有沙門婆羅門等. 於一切

法頓得智見. 若言有者必無是處. 決定經

於三無數劫修習百千難行苦行. 積漸具

六波羅蜜多. 然後乃能於一切法具實智

見. 故知頓者欲顯一時

於欲界見修所斷二部結頗有頓得繫耶.

答有. 謂已離欲染異生. 從離欲染退時及

色無色界沒生欲界時. 謂諸異生已離欲

染. 若起欲界下下纏退. 頓得欲界見修所斷

下下品結. 若起欲界下中纏退. 頓得欲界

見修所斷5下下下中中6二品結乃至若起欲

界上上纏退. 頓得欲界見修所斷九品諸結.

先頓斷故今還頓得. 又上二界沒生欲界時.

九品纏中隨起何品令生相續皆頓得. 欲界

見修所斷九品諸結故有頓得此繫. 頗有頓

離繫耶. 答有. 謂異生離欲染時. 此說異生

離欲染位. 總束欲界見修所斷諸煩惱結以

爲九品. 如刈草法品品頓斷. 謂以下下品

無間道. 頓斷欲界見修所斷上上品結. 乃至

以上上品無間道. 頓斷欲界見修所斷下下

品結. 故有頓離此繫. 頗有漸得繫耶答無.

經數:一五四五

經名:阿毘達磨大毘婆沙論卷第六十三

頁數:三二八

上      欄

1謂決定無先得欲界見所斷結. 後得欲界

修所斷治. 亦決定無先得欲界修所斷結. 後

得欲界見所斷結. 故無漸得此繫頗有漸

離繫耶. 答有. 謂世尊弟子先離彼見所斷

結. 後離彼修所斷結. 謂諸聖者先以見道

斷欲界見所斷結. 後以修道斷欲界修所

斷結. 故有漸離此繫

於色界見修所斷二部結頗有頓得繫耶.

答有. 謂已離色染異生從離色染退時. 及

無色界沒生欲色界時. 謂諸異生已離色

染. 若起色界下下纏退. 頓得色界見修所

斷下下品結. 若起色界下中纏退. 頓得色

界見修所斷*下下下中. 二品結. 乃至若起

色界上上纏退. 頓得色界見修所斷九品諸

結. 此說自地. 若起彼下地九品纏中一一

退時. 皆頓得上地見修所斷九品諸結. 若起

欲界九品2結中3一一退時. 亦皆頓得色界

見修所斷九品諸結. 有作是說. 此中應言.

已離色染異生起欲界及梵世纏退時. 頓

得色界見修所斷二部諸結. 評曰. 彼不應

作是說. 所以者何. 此中總說頓得界繫不

說地故. 若起第四靜慮纏退. 乃至若起欲

界纏退. 皆頓得色界見修所斷結. 其義無

異先頓斷故今還頓得. 又無色界沒生欲

色界時. 九品纏中隨起何品令生相續. 皆

頓得色界見修所斷九品諸結. 有作是說. 此

中應言. 無色界沒生欲界及梵世時. 頓得

色界見修所斷二部諸結. 評曰. 彼不應作

是說. 所以者何此中總說頓得界繫不說

中      欄

地故. 4若生第四靜慮乃至若生欲界. 皆頓

得色界見修所斷諸結其義無異. 故有頓

得此繫頗有頓離繫耶. 答有. 5謂異生離色

染時此說異生離色染位. 總束色界一一

靜慮見修所斷諸煩惱結各爲九品. 如刈草

法品品頓斷. 謂下下品無間道頓斷色界一

一靜慮見修所斷上上品結. 乃至以上上品

無間道頓斷色界一一靜慮見修所斷下下

品結. 故有頓離此繫. 頗有漸得繫耶. 答

無. 謂決定無先得色界見所斷結. 後得色

界修所斷結. 亦決定無先得色界修所斷結.

後得色界見所斷結. 故無漸得此繫. 頗有

漸離繫耶. 答有. 謂世尊弟子先離彼見所

斷結. 後離彼修所斷結. 謂諸聖者先以見

道斷色界見所斷結. 後以修道斷色界修

所斷結. 故有漸離此繫

於無色界見修所斷二部結. 頗有頓得繫

耶. 答無. 謂無異生全離無色染. 後起自下

纏退頓得無色界見修所斷結義. 亦無異

生三界上沒生三界時. 頓得無色界見修

所斷結義. 故無頓得此繫. 頗有頓離繫

耶. 答無. 謂無異生於無色界全離染義故

決定無頓離無色界見修所斷結. 此約界說

不約地故. 6雖約地說有頓離義. 而非此

中意所顯示. 故無頓離此繫. 前無頓得准

此應知. 頗有漸得繫耶. 答無. 謂決定無

先得無色界見所斷結. 後得無色界修所斷

結. 亦決定無先得無色界修所斷結. 後得

無色界見所斷結. 故無漸得此繫. 頗有漸

下      欄

離繫耶. 答有. 謂世尊弟子先離彼見所斷

結後離彼修所斷結. 謂諸聖者. 先以見道

斷無色界見所斷結 . 後以修道斷無色界

修所斷結. 故有漸離此繫

問異生聖者隨離何地九品染時. 幾無間道

幾解脫道而得離耶. 有作是說. 異生但以三

無間道三解脫道離九品染. 謂以下品無間

解脫道離上三品染. 以中品無間解脫道

離中三品染. 以上品無間解脫道離下三

品染. 聖者亦爾. 有餘師說. 異生但以一品無

間解脫道頓離九品染. 聖者以九無間解

脫道漸離九品染. 所以者何. 異生道鈍於

所知斷. 不能分7折作九品異. 故一品道

而頓斷之. 聖者道利於所知斷. 能善分*折

作九品異. 故九品道而漸斷之. 評曰. 彼不

應作是說. 若作是說欲顯異生劣於聖

者. □顯聖者劣於異生. 若諸異生以一品

道離九品染. 聖者以九品道離九品染. 豈

非聖者劣於異生. 如多服毒飮少藥時便

能總吐誰不稱善. 應作是說. 異生聖者無

不皆以九無間道九解脫道離九品染. 問

若爾. 異生聖者有何差別. 答異生以九無間

道九解脫道. 總束見修所斷諸結以爲九

品. 如刈草法品別頓斷. 聖者以一無間道

一解脫道. 頓斷九品見所斷結. 以九無間道

九解脫道漸斷九品修所斷結. 是謂異生聖

者差別

問異生聖者隨離何地九品染時. 以幾加

行以幾入定而得離耶. 有作是說. 以三加

經數:一五四五

經名:阿毘達磨大毘婆沙論卷第六十四

頁數:三二九

上      欄

行以三入定離九品染. 謂以初加行以初

入定離上三品. 以第二加行以第二入定

離中三品. 以第三加行以第三入定離下

三品. 評曰. 應作是說. 此事不定. 或有以一

加行以一入定離九品染. 或有乃至以九

加行以九入定離九品染

問異生聖者隨離何地九品染時. 爲止息

爲不止息耶. 有作是說. 異生不止息. 聖者

或止息或不止息. 復有說者. 聖者不止息.

異生或止息或不止息. 評曰. 應作是說. 此

事不定. 謂異生聖者俱或止息或不止息離

九品染. 有餘師說. 離欲界染不止息. 離色

無色界染或止息或不止息. 或有說者離

色無色界染不止息. 離欲界染或止息或

不止息. 評曰. 應作是說. 此事不定. 離三界

染皆或止息或不止息而離九品. 問異生

聖者起纏退時起何品纏得何品結. 有作

是說. 異生於下三品中隨起一纏退時得

下三品結. 於中三品中隨起一纏退時得

下中六品結. 於上三品中隨起一纏退時

得九品結. 聖者起下下品纏退時得下下

品結起下中品纏退時. 得下下下中二品

結. 乃至起上上1品纏退時得九品結. 復有

說者. 異生於九品中隨起一品纏退時皆

得九品結. 聖者退時義如前說. 所以者何.

異生但以世俗定力任持相續. 諸世俗定力

羸劣故淨不堅牢染法易得. 聖者亦以無

漏定力任持相續. 諸無漏定力强勝故淨法

堅牢染法難得故. 評曰. 彼不應作是說. 所

中      欄

以者何. 異生聖者俱未曾見不服毒藥而

致死者. 應作是說. 異生若起下下品纏退

時得下下品結. 若起下中品纏退時. 得下

下下中二品結. 乃至若起上上品纏退時得

九品結. 聖者亦爾. 問若爾. 異生聖者有何差

別. 答異生若起下下品纏退時. 頓得見修

所斷下下品結. 若起下中品纏退時. 頓得

見修所斷下下下中二品結. 乃至若起上上

品纏退時. 頓得見修所斷九品結. 聖者若

起下下品纏退時. 唯得修所斷下下品結.

若起下中品纏退時. 唯得修所斷下下下中

二品結. 乃至若起上上品纏退時. 唯得修

所斷九品結. 見所斷結無退得義. 是謂異生

聖者差別. 有餘師說. 若起欲界下三品中隨

一纏退時. 得欲界下三品結. 若起欲界中

三品中隨一纏退時. 得欲界下中六品結. 若

起欲界上三品中隨一纏退時. 得欲界九品

結若起色無色界下下品纏退時. 得彼下

下品結. 若起色無色界下中品纏退時. 得

彼下下下中二品2纏乃至若起色無色界上

上品纏退時. 得3彼九品結. 或有說者. 若

起欲界九品中隨一纏退時. 皆得欲界九品

結. 若起色無色界纏退時. 義如前說. 所以

者何. 欲界無定染法易得. 色無色界有定

染法難得故. 評曰. 彼不應作是說. 斷煩

惱時皆由定愛. 應作是說. 三界九地諸煩

惱中. 若起下下品纏退時. 皆4唯得下下品

結若起下中品纏退時. 皆得下下下中二

品結. 乃至若起上上品纏退時. 皆得九品

下      欄

結

*說一切有部發智大毘婆沙論*卷第六十三

阿毘達磨大毘婆沙論卷第六十

四

五百大阿羅漢等造

*三藏法師玄□奉  詔譯

結蘊第二中有情納息第三之二

生欲界聖者有三事命終. 一全離染而命

終. 二全退而命終. 三分離染而命終. 異生但

有二事命終. 一全離染而命終. 二全退而命

終. 無分離染而命終者. 生色界聖者有二

事命終. 一全離染而命終. 二分離染而命

終. 無有退者. 色無色界無退義故. 異生但

有一事命終. 謂全離染彼無退故. 無分離

染而命終故. 生無色界聖者異生應知亦

爾. 問何故聖者有分離染而命終. 異生不

爾答以諸聖者有無漏定. 任持相續令極

堅固. 異生但有世俗諸定. 任持相續非極堅

固. 復次聖者成就勝奢摩他毘[&FFFF]#舍那. 異生

不爾. 復次聖者成就無漏道力隨意所爲.

異生不爾. 是故聖者有分離染而命終義.

異生卽無. 有作是說. 以諸聖者具三種力.

一聖道力. 二煩惱力. 三定業力. 定業力故有

全離染而命終義煩惱力故有全退已而命

終義. 聖道力故有分離染而命終義異生但

有二種力. 謂煩惱力. 定業力. 無聖道力. 定

經數:一五四五

經名:阿毘達磨大毘婆沙論卷第六十四

頁數:三三○

上      欄

業力故有全離染而命終義. 煩惱力故有全

退已而命終義. 無聖道力故無分離染而

命終義. 有餘師說. 聖者有三力. 一道力. 二

煩惱力. 三定業力. 由道力故有全離染而

命終. 由煩惱力故有全退已而命終. 由定

業力故有分離染而命終. 若全離染得此

地生非擇滅故. 決定受業便不與果. 由此

定業爲留難故. 有分離染而命終者. 如家

家等. 異生但有二力. 謂道力. 煩惱力. 無定

業力. 由道力故有全離染而命終. 由煩惱

力故有全退已而命終. 無定業力故無分

離染而命終. 設全離染而有還生此地義

故. 決定受業不爲留難. 或有說者. 分離染

位有別立聖補特伽羅. 謂離欲界三四品

染別立家家. 離六品1染別立一來. 離七

八品別立一間. 是故聖者有分離染而命終

義. 異生定無分離染位如聖別立補特伽

羅. 是故彼無分離染已而命終義. 復有說

者. 聖者於定有自在力故離染時有離少

分而命終者. 異生於定無自在力. 故離染

時無離少分而命終者. 尊者僧伽筏蘇說

曰. 異生亦有分離染位而命終者. 然命終已

結生心時. 先所斷結必還成就. 評曰. 彼不應

作是說. 彼命終心勢力劣故. 先所斷結已

得成就. 是故前說於理爲善

問以世俗道離諸染時. 無間解脫有幾行

相. 答諸無間道有三行相. 一[&FFFF]#行相. 二苦行

相. 三障行相. 諸解脫道有三行相. 一靜行

相. 二妙行相. 三離行相. 問無間道中何行相

中      欄

後. 起解脫道何行相耶. 有作是說. 從[&FFFF]#行

相無間道後. 起靜行相爲解脫道. 從苦行

相無間道後. 起妙行相爲解脫道. 從障行

相無間道後. 起離行相爲解脫道. 有餘師

說. 從[&FFFF]#行相無間道後. 起妙行相爲解脫

道. 後苦行相無間道後. 能靜行相爲解脫

道. 從障行相無間道後. 起離行相爲解脫

道. [&FFFF]#妙苦靜障2離對故. 評曰. 此事不定. 從

[&FFFF]#行相無間道後. 容起靜等三種行相爲

解脫道. 從苦行相無間道. 後容起妙等三

種行相爲解脫道. 從障行相無間道後. 容

起離等三種行相爲解脫道. 以此六種有

漏行相隨離染者所樂起故

問以世俗道離諸染時無間解脫各緣何

地. 答離欲染時. 九無間道唯緣欲界. 九解

脫道緣初靜慮. 問若爾. 善通根蘊所說. 如

說. 頗有思惟色界法. 而能遍知欲界耶.

答有. 彼意說斷遍知. 云何二道所緣行相而

3不雜亂. 若此二道所緣行相有雜亂者. 於

離染事如何不爲障□留難. 答如是二道

所緣行相雖有雜亂. 於離染事然不能爲

障□留難. 所以者何. 彼於離染諸逕路中已

善修習加行成故. 如見道中. 緣欲界忍智

後緣有頂忍智現在前. 緣有頂忍的後緣

欲界忍智現在前. 雖有所緣行相雜亂. 於

現觀事. 然不能爲障4□留難. 所以者何. 彼

於現觀諸逕路中已善修習加行成故. 此亦

如是. 故無有失. 有作是說. 離欲染時九

無間道八解脫道皆緣欲界. 最後解脫緣初

下      欄

靜慮. 如以滅道智離非想非非想處染時.

九無間道八解脫道皆緣滅道. 最後解脫道

緣非想非非想處有漏四蘊此亦如是. 有餘

師說. 離欲染時或無止息或有止息. 無止

息者. 九無間道八解脫道皆緣欲界. 最後解

脫道緣初靜慮. 有止息者. 或離一品卽便

止息. 或離二品而便止息. 如是乃至或離

八品方乃止息. 若離一品卽止息者. 彼無

間道緣欲界. 解脫道緣初靜慮. 若離二品

便止息者. 彼二無間道. 一解脫道緣欲界. 第

二解脫道緣初靜慮. 如是乃至若離八品

方止息者. 彼八無間道七解脫皆緣欲界.

第八解脫道緣初靜慮. 或有說者. 離欲染

時九無間道九解脫道皆緣欲界. 如以苦集

智離欲染時. 九無間道九解脫道皆緣欲

界. 此亦如是. 問若爾. 雖無無間解脫所緣

行相雜亂過失. 根蘊所說當云何通. 如說.

頗有思惟色界法而能遍知欲界耶. 答有.

彼意說斷遍知. 答根蘊依近加行而說. 謂

修行者將離欲染. 先起如是分別思惟. 欲

界苦[&FFFF]#障初靜慮靜妙離. 問若爾. 根蘊後說

復云何通. 如後頗有思惟無色5界法而能

遍知欲界耶. 答無. 彼意說斷遍知. 豈修行

者將離欲染. 不先起此分別思惟. 欲界苦

[&FFFF]#障無色界靜妙離部. 答雖起如是分別

思惟. 而遠非近. 非於思惟無色界後卽能

引生離欲染道. 思惟色界是近加行卽能

引生離欲染道. 故彼二說非互相違. 復有

說者. 離欲染時九無間道九解脫道皆緣初